Številka: 900-134/2013-3

Datum: 28.11.2013

# Z A P I S N I K

15. seje Sveta Četrtne skupnosti Bežigrad MOL, ki je bila v četrtek, 20.6.2013, ob 18.00 uri, na sedežu Četrtne skupnosti Bežigrad, Vojkova c. 1, Ljubljana.

Sejo je na podlagi 58. člena Statuta Mestne občine Ljubljana sklical in vodil predsednik Sveta Četrtne skupnosti Bežigrad MOL, g. Jernej Zupanc.

Od 17-tih članov sveta je bilo navzočih 11 članov sveta.

NAVZOČI ČLANI SVETA: Jernej Zupanc, Miran Bizjak, Ignacij Borštnar, Jožica Dolinar, Lidija Drobnič, Marko Kiauta, Gregor Makovec, Peter Rondaij, Marko Šiška, Avguština Zupančič in Alenka Žibert.

ODSOTNI ČLANI SVETA: Drago Bratun, mag. Nives Cesar, Marinka Levičar (opr.), Tomaž Škorjanc (opr.), Edita Tomić (opr.) in Željko Vasić.

OSTALI NAVZOČI: Zvone Gaberšek – SLS MU MOL

Zorana Pust – SLS MU MOL

Lista prisotnih je sestavni del originala tega zapisnika.

Seja se je zvočno snemala (sklep št. 1/2 Sveta ČS Bežigrad MOL z dne 30.11.2010).

Predsednik Sveta ČS Bežigrad MOL, g. Jernej Zupanc, je pozdravil navzoče in dal na glasovanje dnevni red, ki so ga člani sveta prejeli s sklicem seje:

1. Potrditev zapisnika 14. redne in 12. korespondenčne seje Sveta Četrtne skupnosti Bežigrad MOL
2. Obravnava poročila s sestanka Komisije za gospodarske javne službe in promet
3. Vprašanja in pobude članov sveta in odgovori na pobude in vprašanja
4. Razno

Na predlagani dnevni red ni bilo pripomb.

**AD 1.**

**Potrditev zapisnika 14. redne in 12. korespondenčne seje**

**Sveta Četrtne skupnosti Bežigrad MOL**

Predloga zapisnikov 14. redne seje in 12. korespondenčne seje Sveta ČS Bežigrad MOL so člani sveta prejeli s sklicem seje.

Predsedujoči je v zvezi z zapisnikom odprt razpravo. Ker na predloga zapisnikov ni bilo pripomb je predsedujoči dal na glasovanje naslednji

**PREDLOG SKLEPA 1/15:**

**Svet Četrtne skupnosti Bežigrad MOL potrjuje:**

**- zapisnik 14. redne seje sveta z dne 26.3.2013**

**- zapisnik 12. korespondenčne seje sveta z dne 14.6.2013.**

Navzočih je bilo 10 članov sveta.

Opredeljenih je bilo 10 članov sveta.

Za predlagani sklep je glasovalo 10 članov sveta.

Sklep je bil sprejet.

**AD 2.**

**Obravnava poročila Komisije in gospodarske javne službe in promet**

Predsednik Komisije za gospodarske javne službe in promet pri Svetu ČS Bežigrad MOL, g. Marko Kiauta, je podal poročilo s sestanka komisije, ki je bil 19.6.2013. Del gradiva za to točko dnevnega reda so člani sveta prejeli že s sklicem 14. seje sveta.

Poročilo g. Kiaute:

* Komisija je predlagala dopolnitve Plana zimske službe za sezono 2013/2014 in predlaga Svetu ČS Bežigrad naslednji

**PREDLOG SKLEPA 2/15:**

**Glede na plan pluženja bi bilo smiselno podati pripombo za dodatno pluženje:**

* **Šerkova ulica med Luize-Pesjakove in Majaronovo ulico**
* **Borutova ulica**
* **- Nade Ovčakova ulica (odsek med Ul.Pohorskega bataljona in Grintovško ulico)**

**- pešpoti - Kardeljeva ploščad – med Dunajsko cesto in Vojkovo cesto,**

**- kraka ulice Pohorskega bataljona (levi krak nasproti Turnerjeve ulice)**

**- Raičeva ulica**

**- Dajnkova ulica (desni krak proti RIC Sava)**

**- Pot k Savi (krak)**

**- zahodni krak ulice Blasov breg.**

**Pri pluženju v slepih krakih in ožjih ulicah (npr. Majaronova ulica) naj se uporabijo manjši plugi in prilagodi način pluženja.**

**Prav tako bi radi opozorili na to, da je bilo v pretekli sezoni veliko poškodb »infrastrukture« zaradi pluženja in da bi bila pri izvajanju zimske službe potrebna nekoliko večja previdnost izvajalcev.**

Navzočih je bilo 10 članov sveta.

Opredeljenih je bilo 10 članov sveta.

Za predlagani sklep je glasovalo 10 članov sveta.

Sklep je bil sprejet.

* Komisija je na skupnem sestanku z Odsekom za promet pri OGDP MU MOL in občani obravnavala predlog za ukinitev parkomatov na Kolarjevi ulici oz. za ugodnejšo rešitev za stanovalce. G. Kiauta je predstavil tudi prošnjo stanovalcev za odstranitev parkomatov na Dermotovi ulici.

Po poročilu g. Kiaute in razpravi so člani sveta glasovali o naslednjih predlogih sklepov:

**PREDLOG SKLEPA 3/15:**

**Glede na razliko v ceni “uličnega parkiranja” v coni U-2 – območje izven ožjega mestnega središča - na ceno uličnega parkiranja v mestnem središču (Odlok o urejanju prometa v MOL) Svet ČS Bežigrad predlaga, da se cene dovolilnic za območje U-2 primerno znižajo (npr. 60 EUR za prvo dovolilnico in 120 EUR za drugo dovolilnico).**

**O predlogu za znižanje cen dovolilnic za stanovalce se obvesti druge četrtne skupnosti v MOL ter predlagatelje s Kolarjeve in Dermotove ulice.**

Navzočih je bilo 10 članov sveta.

Opredeljenih je bilo 10 članov sveta.

Za predlagani sklep je glasovalo 10 članov sveta.

Sklep je bil sprejet.

**PREDLOG SKLEPA 4/15:**

**Sveta Četrtne skupnosti Bežigrad MOL je mnenja, da je ureditev parkiranja in postavitev parkomatov na Dermotovi ulici nezakonita, saj gre za območje umirjenega prometa. Odsek za promet pri OGDP MU MOL naj Svetu ČS Bežigrad posreduje dodatna strokovna pojasnila, ali je prometna ureditev s parkomati na območju umirjenega prometa na Dermotovi ulici v skladu s predpisi.**

Navzočih je bilo 10 članov sveta.

Opredeljenih je bilo 10 članov sveta.

Za predlagani sklep je glasovalo 10 članov sveta.

Sklep je bil sprejet.

* Komisija je obravnavala tudi predloga za postavitev grbin na Popovičevi in Mašera-Spasičevi ulici in predlaga Svetu ČS Bežigrad MOL naslednji

**PREDLOG SKLEPA 5/15:**

**Za umirjanje prometa naj se na Popovičevi ulici, kjer se nahaja tudi Vrtec Pingvin, izvede ukrep izgradnje grbin (priloga: Predlog s podpisi stanovalcev Popovičevi ulici).**

**Pristojni Oddelek za gospodarske javne službe in promet MU MOL naj prouči tudi možnost izgradnje grbin na Mašera-Spasičevi ulici, ki je dostopna pot do Vrtca Jelka in šolska pot.**

Navzočih je bilo 10 članov sveta.

Opredeljenih je bilo 10 članov sveta.

Za predlagani sklep je glasovalo 10 članov sveta.

Sklep je bil sprejet.

* Na sestanku komisije je bil podan predlog, da je potrebno sanirati oz. ustrezno urediti zelo nevaren prehod čez železniško progo na meji s ČS Šiška, ter da se na pristojni Oddelek za gospodarske dejavnosti in promet MU MOL in na Slovenske železnice pošlje predlog (ČS Šiška pa v vednost), da se prehod ustrezno uredi. Komisija predlaga Svetu ČS Bežigrad MOL naslednji

**PREDLOG SKLEPA 6/15:**

**Prehod Vodovodne ceste čez železniško progo ni ustrezno urejen. Urejeno je le cestišče, ne pa tudi pločnik oz. kolesarska steza. Prehod je zaradi naklona, dotrajanega asfalta ter kombinacije tirov in asfalta posebej nevaren za kolesarje (še zlasti, ko je cestišče mokro). Na prehodu je prišlo že do številnih manjših nezgod in padcev kolesarjev, ki pa bi se lahko končali tudi tragično.**

**Svet ČS Bežigrad prosi za čimprejšnjo sanacijo oz. ustrezno ureditev prečkanja Vodovodne ceste in železniške proge (Ljubljana-Kamnik), ki bo varna za kolesarje in pešce.**

Navzočih je bilo 11 članov sveta.

Opredeljenih je bilo11 članov sveta.

Za predlagani sklep je glasovalo 11 članov sveta.

Sklep je bil sprejet.

Vezano na zgoraj omenjeno problematiko je g. Kiauta dodal, da bi bilo primerno za naslednjo številko glasila »Naš Bežigrad« napisati članek o varnem kolesarjenju. Nalogo sta prevzela g. Zupanc in g. Rondaij.

* Glede pritožbe stanovalca Vojkove 77 na sprejeto mnenje Sveta ČS Bežigrad MOL, da se lahko obratovalni čas lokala “Papiga Bar” podaljša do 23. ure – (obratovanje gostinskega vrt do 22. ure) je bila komisija mnenja, da se pritožniku še enkrat pošlje obvestilo, da je mogoče dovoljenje odpraviti, če prihaja do kršitev, pristojno policijsko postajo pa posebej opozoriti, da naj se nemudoma odzovejo na prijave stanovalcev v primeru kršitev in kršitve tudi zabeležijo.

**AD 3.**

**Vprašanja in pobude članov sveta in odgovori na pobude in vprašanja**

G. Rondaij je podal razlago, da je zaradi slabega vremena bila prireditev »Dan Četrtne skupnosti Bežigrad«, ki je bila predvidena za 1.6.2013 odpovedana. Kot rezervni termin je po dogovoru z šolo določen 21. oz. 28.9.2013. Bolj verjetni datum je sobota, 28.9.2013, ko naj bi imela šola pouk. Čim prej je potrebno pri društvih, katerih aktivnosti so bile predvidene 1.6. preveriti, ali se lahko udeležijo aktivnosti 28.9.2013.

Za obveščanje o dnevu ČS bo potrebno razdeliti letake oz. plakate po vrtcih, šolah, večstanovanjskih objektih ter objaviti v glasilu Ljubljana in obvestilo na »Otroškem bazarju«.

Člani sveta so pohvalili uredniški odbor za izdajo 3. Številke glasila »Naš Bežigrad«, ki je ponovno dobro sprejeta med občani.

**AD 4.**

**Razno**

Člani sveta so s sklicem seje prejeli informacijo o »Prioritetnih nalogah ČS Bežigrad«.

Pri tej točki je predsedujoči člane sveta opozoril na 7. točko 27. seje MS MOL, pri kateri je predvidena obravnava Dopolnjenega osnutka občinskega podrobnega prostorskega načrta 322 – za območje Parmova muzej za del enote urejanja prostora BE-546. V kratkem pričakujemo tudi javno razgrnitev in tudi javno obravnavo, vendar termin za enkrat še ni znan.

Predsedujoči sejo zaključil ob 19.15 uri.

Zapisala:

Zorana Pust

**Jernej Zupanc**

**Predsednik Sveta**

**Četrtne skupnosti Bežigrad MOL**